Ek wil God ken: Ontmoeting met God – deur Nancy Gorrel | WoordVerspreiding
Ek wil God ken: Ontmoeting met God – deur Nancy Gorrel
Hierdie boekie is van die beste verkopers oor die wêreld. Alreeds in 14 tale vertaal!
Resensie kinderboekies deur De Waal Venter
Drie kinderboekies in die reeks: Ek wil God ken – ‘n Gids vir kinders
Daar is drie kinderboekies in die reeks “Ek wil God ken – ‘n Gids vir kinders”. Die titels is “Begin met God”, “Leef met God” en “Ontmoeting met God”.
Die boekies is geskryf deur Nancy Gorrell en vertaal en verwerk deur Anneline Piddock en Nelie Coetzee. Op elke bladsy is daar mooi kleur-illustrasies wat help om die teks duideliker te maak en die kind se aandag vas te vang en te hou.
Onderaan elke bladsy is idaar ‘n “geheue-versie”. Die kind word gevra om die versie te leer en sodra hy of sy dit ken, kan daar ‘n regmerk gemaak word teenoor die versies wat agterin die boekie versamel is. Elke versie het betrekking op die teks en help om die gedagtes daarin verder duidelik te maak.
In “Begin met God” word die vraag gevra: “Kan iemand my van God vertel?” Die versie daarby is Eksodus 15:11 “Wie van die gode is soos U, Here? Wie is soos U, so hoog geër en heilig? In lofsange word u vereer, Bewerker van wonderdade!”
“Begin met God” hanteer drie onderwerpe: “God, Die Bybel, en Die Drie-eenheid”. Die taal waarin die boekies geskryf is, is eenvoudig en helder sodat dit verstaanbaar sal wees vir selfs jonger kinders. Dit is ongekunstelde, moderne en gemaklike Afrikaans.
In die boekie “Leef met God” word die volgende onderwerpe behandel: “Aanbidding, Die Hemel, Gehoorsaamheid en Gebed”.
In “Ontmoeting met God” word “Die Skepping, Jesus en Redding” behandel.
Hierdie reeks boekies is baie geskik om die moeilike begrippe van godsdiens vir jong kinders te help verduidelik. Kinders kan soms skielik met ‘n vraag vorendag kom wat ‘n ouer kan laat rondtas na ‘n antwoord. Hoe verduidelik mens byvoorbeeld “sonde”?
So word dit in een boekie uiteengesit: “Verbeel jou jy was altyd gehoorsaam (sou pappa en mamma nie bly wees daaroor nie!)”
“Jy sal altyd doen wat God se Bybel vir jou sê om te doen; en jy sal nooit iets doen wat die Bybel jou verbied om te doen nie.”
“Met ander woorde, jy sal nooit sonde doen nie.”
Ouers kan met vreugde kennis neem van hierdie reeks.
SKU: ISBN 978-0-958-46225-9 Categories: Afrikaanse Boeke, Alle Boeke, Kinderboeke, Redakteurs Keuse
Elke onderwerp word eenvoudig, maar in diepte bespreek sodat kinders dit maklik sal verstaan.
Hierdie is nie sommer jou normale Dawid en Goliat kinderboekie nie! Ideaal vir Sondagskool.
Handel oor: Die Skepping, Jesus, Redding
Ook beskikbaar in Engels: I can know God – Meeting with God
Be the first to review “Ek wil God ken: Ontmoeting met God – deur Nancy Gorrel” Cancel reply
You must be <a href="https://woordverspreiding.co.za/my-account/">logged in</a> to post a review.
Oct	What are emotions? 0 Comment.
Oct	Christus is Alles 0 Comment.
Oct	Touchstone of Sincerity Godliness and Sanctification 0 Comment.
Oct	Seks 0 Comment.